সংক্ষেপে তাৎপর্য্য ব্যাখ্যা কর:

"ক্ষুধার রাজ্যে পৃথিবী গদ্যময়:
পূর্ণিমা-চাঁদ যেন ঝল্‌সানো রুটি॥"
উপরোক্ত পংক্তিগুলি কবি সুকান্ত ভট্টাচার্যের হে মহাজীবন কবিতার অংশ। 

জীবনধরণের মৌলিক চাহিদা হল খাদ্য। খাদ্য বিনা কোন প্রাণীই বাঁচতে পারেনা। একজন ক্ষুধার্ত ব্যক্তি, যার পক্ষে এই মৌলিক চাহিদা পূরণ করা দুরূহ, তার কাছে প্রাকৃতিক সৌন্দর্য্য ও শিল্পের রসাস্বাদনের কোন অবকাশ নেই। 

অন্নসংস্থানের হেতু মানুষ জীবিকা বেছে নেয়। যদি কেউ অন্নসংস্থান করতে অসমর্থ হয়, সে সম্ভবত কোন নিচু কাজ ও করতে বাধ্য হয়। অর্থাৎ ক্ষুধার্ত উদর রূঢ় বাস্তবকে প্রকট করে, যেখানে পূর্ণিমার বৃত্তাকার চাঁদ দেখলেও একখানি পোড়া রুটির কথা মনে পরে যায়। সাধারণত কবিতায় ছন্দ থাকে কিন্তু গদ্য ছন্দবিহীন। তেমনি, একজন ক্ষুধার্ত ব্যক্তির জীবনও ছন্দহীন গতিতে কোনরকমে চলতে থাকে।